ကျွန်တော်တို့ Santa Barbara California တက္ကသိုလ်မှာ ရောက်နေတာက
လူသားတွေရဲ့ အိပ်မက်အကြောင်း ဆွေးနွေးဖို့ပဲဖြစ်ပါတယ်
ကျွန်တော်တို့ရဲ့နေစကြာဝဠာထဲကနေထွက်ခွာပြီး
အခြားစကြာဝဠာကိုသွား‌ရောက်နိုင်ဖို့ပါ
ဖြေရှင်းနည်းကတော့ ခင််််ဗျားတို့ မျက်စိအောက်မှာပဲရှိနေတာပါ
ကျွန်တော့်လက်ထဲမှာ ပစ္စည်းနှစ်ခုရှိတယ် ဒီမှာကနာရီ
ဒါကတော့လက်နှိပ်ဓာတ်မီးပေါ့
ဓာတ်မီးမရှိဘူးဆိုလဲ ဖုန်းမှာပါပါတယ်
နာရီကအချိန်ကိုပြတယ်
ဓာတ်မီးကတော့ပတ်ဝန်းကျင်ကို လင်းအောင်လုပ်ပေးတာပေါ့
အနုပညာလိုပဲ သိပ္ပံပညာဟာလဲ လူတွေကိုအလင်းပြပါတယ်
ကျွန်တော်ကလက်တွေ့ဘဝကိုမတူညီတဲ့ နည်းနဲ့ကြည့်ချင်တယ်
ကျွန်တော်ဓာတ်မီးထွန်းလိုက်ရင်
ရူတ်တရက် အမှောင်က လင်းလာပြီး ကျွန်တော် ရူတ်တရက် မြင်ရတယ်
ထွက်လာတယ်လို့ သင်မြင်ရတဲ့
လျှပ်တစ်ပြက်မီးနဲ့ အလင်းပါ
လက်ပေါ်ကအလင်းရောင်က လက်ကိုလင်းနေစေရုံတင်မဟုတ်ပါဘူး
လက်ကိုပါတွန်းကန်နေတာပါ
အလင်းရောင်ဟာစွမ်းအင်နဲ့ အဟုန်တွေကိုသယ်လာပါတယ်
ဒီတော့ အဖြေက ဓာတ်မီးကနေ အာကာသယာဉ် ဆောက်ဖို့ပြောတာမဟုတ်ပါဘူး
ဒီနည်းနဲ့ အခိုးထွက်လာစေခြင်းအားဖြင့်
အာကာသယာဉ်က တစ်ဖက်ကို ထွက်သွားတာပါ။
ဒီနေ့မှာ ဒါကို ဓာတုဗေဒနဲ့ လုပ်တာပါ
မေးခွန်းရဲ့အဖြေက
ဓာတ်မီးကိုယူပြီးကမ္ဘာပေါ်က တစ်နေရာရာမှာထား
ပတ်လမ်း (သိူ့) လပေါ်မှာပါ
နောက် ရောင်ပြန်ပြား‌‌အပေါ်ထွန်းချပါ
ဒါက အလင်းနှုန်းဆီ ချဉ်းကပ်နိုင်တဲ့ အလင်းရဲ့အမြန်နှုန်းကို တွန်းပို့ပေးတယ်။
ဒီလောက်ကြီးတဲ့ဓာတ်မီးကို ဘယ်လိုလုပ်ကြမလဲ။
လုပ်လို့ရမှာ မဟုတ်ဘူးလေ။
လက်ကတော့ ဘယ်မှ သွားမယ့်ပုံမရှိဘူး။
ဘာလို့လဲဆိုတော့ အားက အရမ်းနည်းလို့ပါ
ဒီတော့ ဒီကိစ္စကို ဖြေရှင်းနိုင်တဲ့ နည်းက
လေဆာရောင်ခြည် ဓာတ်မီးတွေ အများကြီးကို လိုအပ်ပ​ြီး
အချိန်မီ ချိန်ညှိလိုက်တာပါ။
ပြီးရင် အဲဒီလေဆာတွေကို အလင်းတန်းကြီး တစ်ခုအဖြစ် စုလိုက်တဲ့အခါ
အဆင့်လိုက်လုပ်ထားတဲ့အလင်းတန်းလို့ခေါ်ပါတယ်
အခုဆို လုံလောက်တဲ့စွမ်းအင်စနစ် တစ်ခု ရသွားပြီဆိုတော့
ဒါကိုသာမြို့တစ်မြို့အရွယ် ဖြစ်အောင်လုပ်နိုင်မယ်ဆိုရင်
ခင်ဗျားရဲ့လက်တစ်ဖက်သာသာရှိတဲ့ အာကာသယာဉ်ကို အလင်းအလျင်
၂၅ရာခိုင်နှုန်း အရှိန်နဲ့ တွန်းတင်ပေးနိုင်ပါလိမ့်မယ်။
ဒါကကျွန်တော်တို့နဲ့အနီးဆုံးကြယ်ဖြစ်တဲ့ Proxima Centauri ကိုပို့ပေးနိုင်လိမ့်မယ်။
အချိန်ကနှစ်နှစ်ဆယ်နီးနီးကြာချိန်အတွင်းက
အလင်းနှစ်လေးခုကျော်လောက်ဝေးတဲ့ကြယ်ပါ
ပဏာမ စူစမ်းရေးယာဉ်တွေက သင့်လက်ရဲ့ အရွယ်အစားလ​ောက်ဖြစ်မယ်။
သင် အသုံးပြုမယ့် ရောင်ပြန်ပြားရဲ့ အရွယ်ကတ​ော့
သာမန်လူတစ်ယောက်အရွယ်လောက်ရှိမယ်။
ကျွန်တော့်ထက် သိပ်ပြီး ပိုမကြီးဘူးပေါ့
ဒါပေမဲ့ မီတာနည်းနည်းတော့ရှိမယ်လေ။
အာကာသယာဉ် ပျံနိုင်ဖို့အတွက်က လေဆာတန်းကြီးကထုတ်ပေးတဲ့
ရောင်ပြန်အလင်းကိုပဲသုံးတယ်။
ဒီတော့ ဒီအကြောင်း‌‌ပြောရအောင်။
သူကသမုဒ္ဒရာထဲ ရွက်လွှင့်ရသလိုပဲ။
ရွက်လွှင့်ပြီဆိုရင် လေက သင့်ကို တွန်းသွားတာလေ။
လေကပဲ ရေထဲမှာလှေကို ရှေ့ရောက်အောင် မောင်းနှင်ပေးတာလေ။
ခုကိစ္စမှာဆိုရင်ကျွန်‌တော်တို့က ဒီလေဆာတန်းကြီးကနေ အာကာသထဲမှာ
လေအတုဖန်တီးလိုက်တာပါပဲ။
လေက လေဆာထဲက ဖိုတွန်တွေဖြစ်ပြီး
လေဆာရဲ့အလင်းက လေဖြစ်လာတာက လွဲရင်ပေါ့။
ဒီအပေါ်မှာ ရွက်လွှင့်တာပါ။
ဒါက တိုက်ရိုက် အလင်းပါ၊
တိုက်ရိုက် စွမ်းအင်လို့ ခေါ်တတ်ကြတယ်။
ဘာလို့အခု ဖြစ်နိုင်လာတာလဲ။
ဒီနေ့ ကြယ်တွေဆီသွားဖို့အကြောင်း ပြောနိုင်တာက
လွန်ခဲ့တဲ့ နှစ်ပေါင်း ၆၀ တုန်းက
အာကာသစီမံကိန်းတွေကို အားတက်သရောလုပ်ကြတော့
လူတွေက "ဒါဖြစ်နိုင်ဘူးလား" လို့ မေးခဲ့လို့ပါ။
အခုအချိန်မှာဘာလို့ဖြစ်လာနိုင်တာဟာ သုံးစွဲသူတွေနဲ့လည်း အများကြီးဆိုင်ပါတယ်
သင် ကျွန်တော့်ကို ကြည့်နေတယ်ဆိုတဲ့အချက်ပါ
မြန်နှုန်းမြင့်အင်တာနက်နဲ့ကို ကြည့်နေတာပါ
ဒေတာတွေကိုဖိုင်ဘာကြိုးတွေကတဆင့် သယ်ဆောင်လာပေးနိုင်တာ Photonics ကြောင့်ပါ
Photonics ကသာ အခြေခံအားဖြင့် ဒီနေ့ကျွန်တော်တို့ သုံးနေတဲ့
အင်တာနက်ဆိုတာဖြစ်စေတာပါ။
ဒေတာ ပမာဏအများကြီးကို မြန်မြန်ပို့နိုင်တဲ့အစွမ်းဟာ
အာကာသယာဉ်ကို ကြယ်တွေဆီ မြန်မြန်ပို့ပေးဖို့အတွက်
အသုံးပြုမဲ့နည်းပညာနဲ့ အတူတူပါပဲ
မကုန်နိုင်တဲ့ တွန်းကန်အား အထောက်အပံ့ရှိတယ်
ဒါကို လိုသလိုဖွင့်လို့ ပိတ်လို့ရတယ်
ခရီးတစ်ခုလုံးမှာ အလင်းထုတ်ပေးတဲ့ ဒီလေဆာတန်းကိုဖွင့်ထားဖို့
မလိုအပ်ပါဘူး
အာကာသယာဉ်အသေးစားလေးတွေ အတွက်ဆို မိနစ်အနည်းငယ်ပဲလိုတာပါ
သူက သေနတ်ပစ်လိုက်သလိုပါ
ပစ်ထုတ်လိုက်တဲ့ ကျည်ဆန်လို အရှိန်နဲ့သွားပါတယ်
ကျွန်တော်တို့ လူသားတွေ အာကသယာဉ်ပေါ် ပါမသွားတာတောင်
အနည်းဆုံးတော့ ဒီလိုအာကာသယာဉ်ကို လွှင့်တင်နိုင်စွမ်းရှိတယ်
ကျွန်တော်တို့က
အရာဝတ္ထုတစ်ခုကို အဝေးကကြည့်၊ အဝေးကဓာတ်ပုံရိုက်ပြီး
အဝေးကပဲ လေ့လာချင်ကြတယ်
ဥပမာ ကျွန်တော်တို့ ဂျူပီတာကို
အာကာသ စူစမ်းရေးယာဉ်နဲ့ သွားတယ်ဆိုရင်
ဂျူပီတာကိုဓာတ်ပုံရိုက်မယ်
သံလိုက်စက်ကွင်းတွေ၊ အမှုန်တွေရဲ့
သိပ်သည်းဆကို တိုင်းတာမယ်
အခြေခံကတော့အဝေးကနေစူးစမ်းရှာဖွေတာပါ။
အခုခင်ဗျားကျွန်တော့်ကိုကြည့်နေသလိုပေါ့
လက်ရှိလုပ်နေတဲ့မစ်ရှင်တွေထဲမှာ လကိုကျော်ပြီးလုပ်နေသမျှတွေအားလုံးက
အဝေးကနေပဲလေ့လာနေရတာတွေကြီးပါပဲ
နေစကြာဝဠာအပြင်က ဂြိုဟ်ကို လည်ပတ်တာဆိုရင် ဘာတွေမျှော်လင့်မလဲ
ဒီဂြိုဟ်မှာ သက်ရှိတွေရှိလောက်ပ​ြီး
သက်ရှိတွေရဲ့ သက်သေ အထောက်အထားတွေ တွေ့နိုင်မလားပဲ
လေထုထဲမှာရှိတဲ့ biosignature တွေဆီကဖြစ်ဖြစ်
ကောင်းမွန်ထင်ရှားတဲ့ ဓာတ်ပုံတစ်ပုံဆီကဖြစ်ဖြစ်
ဂြိုဟ်မျက်နှာပြင်ပေါ်မှာ တစ်ခုခုတော့ မြင်ရနိုင်မယ်လေ
စကြာဝဠာထဲမှာ အခြားသက်ရှိတွေ ရှိမရှိဆိုတာ မသိရသေးဘူးလေ။
ဖြစ်လောက်တာက အာကာသယာဉ်တွေလွှတ်ပြီး သက်ရှိတွေရဲ့ သက်သေတွေရှာတွေ့မယ်ပေါ့၊
တွေ့ချင်မှလည်း တွေ့မှာပေါ့။
ကြယ်တွေဆီသွားဖို့အကြောင်းပြောနေချိန်မှာ
စီးပွားရေးအကြောင်းပြောရတာ မသင့်တော်ဘူးထင်ရပေမဲ့
သူကလဲခုလိုကြယ်တွေဆီကိုသွားဖို့အတွက် မောင်းနှင်အားတွေထဲကတစ်ခုပါပဲ
ကျွန်တော်တို့ လုပ်ချင်ရာကို လုပ်နိုင်ဖို့က စီးပွားရေးအရ တတ်နိုင်တဲ့
ပမာဏတစ်ခုဖြစ်မှပါ။
လောလောဆယ်မှာတော့
ကျွန်တော်တို့ရဲ့စမ်းသပ်ခန်းထဲမှာ
တစ်ဆယ်ကီလိုမီတာဒါမှမဟုတ် ခြောက်မိုင်လောက်အတွင်းကလေဆာတွေကို
ချိန်ညှိနိုင်မယ့်စနစ်တစ်ခု ရနေပါပြီ
ကျွန်တော်တို့ရဲ့လေဆာစနစ်နဲ့ ချိန်ညှိတာ လုပ်နိုင်ပါပြီ
ကောင်းကောင်းအလုပ်လုပ်ပါတယ်
လေဆာတည်ဆောက်ပုံကို သိခဲ့တာ ဆယ်စုနှစ်ပေါင်းများစွာရှိပြီဆိုပေမဲ့
အခုမှသာနည်းပညာတွေကစျေးသက်သာလာပြီး
ပြည့်စုံလာတာဆိုတော့
လေဆာတန်းအကြီးကြီးတွေရဖို့ စိတ်ကူးယဉ်နိုင်သွားပါပြီ
ဆိုလာခြံကြီးတွေလို ကီလိုမီတာများစွာ ကျယ်ဝန်းတဲ့ လေဆာတန်းတွေပေါ့
သူတို့ကတော့အလင်းကိုလက်ခံမှာမဟုတ်ဘဲ ထုတ်လွှင့်မှာပေါ့
ဒီလိုနည်းပညာမျိုးရဲ့ကောင်းကွက်ကတော့ နေရာအတော်များများမှာသုံးလို့ရတာပါ
အလင်းအလျင်နီးနီးနဲ့ပျံသန်းနိုင်တဲ့ အာကာသယာဉ်အသေးစားလေးတွေသာမက
အလွန်မြန်တဲ့အာကာသယာဉ်တွေပါ
နေစကြာဝဠာအတွင်းမှာ မြန်မြန်ပျံသန်းလာနိုင်စေမယ်
ကမ္ဘာဂြိုဟ်ကာကွယ်ဖို့ ဖြစ်စေမယ်
ပတ်လမ်းထဲက အမှိုက်တွေကိုဖယ်ရှားနိုင်မယ်
အဝေးကြီးကစွမ်းအင်လိုအပ်တဲ့အာကာသယာဉ်တွေ လပေါ် ဒါမှမဟုတ် အခြားနေရာကအာကာသစခန်းတွေကို
စွမ်းအင်ပို့ပေးနိုင်မယ်
အလွန်ကို စွယ်စုံရတဲ့နည်းပညာတစ်ခုပဲလေ
ဒါက ကြယ်တွေဆီကို အာကာသယာဉ် မပို့လွတ်ဘူးဆိုရင်တောင်
လူသားက ဖွံ့ဖြိုးအောင် လုပ်ချင်မယ့်နည်းပညာတစ်ခုပဲ
ဘာလို့လဲဆိုတော့ ဒါက လက်ရှိမဖြစ်နိုင်သေးတဲ့
အရာတွေမှာပါအသုံးပြုလာနိုင်မှာမို့လို့ပဲ
ဒါကြောင့် ဒါဟာ မုချအသုံးဝင်တဲ့ နည်းပညာလို့ယုံကြည်တာက
ကျွန်တော်တို့မှာ လုပ်နိုင်စွမ်းရှိပြီး
ဒီနည်းပညာကို အသေးစိတ် ချိန်ညှိဖို့ပဲ လိုတာကြောင့်ပါ
သဘောအနေနဲ့ စနစ်အကြီးကြီးတွေ စျေးသက်သက်သာသာနဲ့
တည်ဆောက်လာနိုင်အောင် စီးပွားရေးတွေ အလျဉ်မီလာဖို့ စောင့်ပါ။
အခုတောင်စနစ်အသေးစားလေးတွေဆောက်နိုင်ပြီ
ရှေ့ပြေးပုံစံလေးတွေကိုစမ်းသပ်ခန်းထဲမှာ စဆောက်နေပါပြီ
ဒီတော့ ၏မနက်ဖြန်မှာဖြစ်လာမှာမဟုတ်ပေမဲ့
ကျွန်တော်တို့ စလုပ်နေပါပြီ
ခုထိတော့အခြေအနေကောင်းပါတယ်
ဒါကခေတ်ကိုပြောင်းလဲသွားစေမဲ့ အစီအစဉ် တစ်ခုဖြစ်ရုံသာမက
ပြောင်းလဲနိုင်တဲ့နည်းပညာတစ်ခုအနေနဲ့
နည်းပညာကိုပါ ဆင့်ကဲ ပြောင်းလဲသွားစေမယ့် အရာပါ။
ကျွန်တော်ကတော့ပထမဆုံးအလင်းအလျင်နဲ့ ပျံသန်းမှုလုပ်နိုင်မယ့်အချိန်မှာ
အသက်ရှင်နေဦီးမယ်မထင်ပါဘူး
ဒီနေရာရောက်ဖို့နှစ်သုံးဆယ်ကျော်လောက် လိုဦီးမှာပါ
ဒီထက်မက ပိုကြာနိုင်ပေမဲ့
ကျွန်တော့်ကုိစေ့ဆော်တာက
နောက်ဆုံးပန်းတိုင်ကိုရောက်အောင် လုပ်နိုင်စွမ်းကိုမြင်သွားရဖို့ပါ
ကျွန်တော့ သက်တမ်းမှာ ဖြစ်မလာသေးရင်တောင်
နောက်မျိုးဆက်တစ်ခုလက်ထက်မှာဖြစ်နိုင်တယ်လေ
(သို့) သူတို့အလွန်မျိုးဆက်ပေါ့
အကျိုးဆက်တွေကတဖြည်းဖြည်းပြောင်းလဲလာမှာပဲလေ
ကျွန်တော့်အမြင်အရတော့ကျွန်တော်တို့ဟာ ဒီလမ်းကိုလျှောက်ကိုလျှောက်ရမှာပဲ
ဘယ်လိုကန့်သတ်ချက်တွေရှိတာကိုရှာဖွေပြီးတော့
ဘယ်လိုကျော်လွှားသွားရမယ်ဆိုတာ ကိုဖော်ထုတ်ရမယ်
အခြားဂြိုဟ်ပေါ်ကသက်ရှိကိုရှာဖွေတာက
လူတွေရဲ့အထင်ရှားဆုံးရှာဖွေစူးစမ်းမှုပဲလေ
အကယ်၍ရှာဖွေတာအောင်မြင်ပြီး
တခြားဂြိုဟ်ပေါ်မှာသက်ရှိတွေတွေ့ပြီဆိုရင်
ဒါကလူသားတွေကိုထာဝရပြောင်းလဲသွားစေမှာပဲ
အသေအချာ စူးစိုက်ကြည့်မယ်ဆိုရင်
ဘဝမှာ အရာတိုင်းကလေးနက်တယ်
အလွန်ရှုပ်ထွေး၊စိတ်ဝင်စားဖို့ကောင်းပြီး လှပတဲ့အရာတွေတွေ့နိုင်ပါတယ်
ကျွန်တော်တို့နေ့စဥ်အသုံးပြုနေတဲ့ ဖိုတွန်လေးတွေအတွက်လည်း
တူတူပါပဲ
ဒါပေမဲ့အပြင်ကိုလှမ်းကြည့်လိုက်မယ်ဆိုရင် ပိုအရေးပါတဲ့အရာတွေကိုစိတ်ကူးယဥ်နိုင်တယ်
ချိန်ညှိထားတဲ့လေဆာတန်းကြီးလိုမျိုးပေါ့
ဘဝမှာထူးခြားတဲ့အရာတွေကို စိတ်ကူးယဥ်ကြည့်နိုင်ပါတယ်
ကြယ်တစ်ခုကနေနောက်တစ်ခုကိုသွားဖို့ဆိုတာက
ထူးခြားတဲ့ လုပ်နိုင်စွမ်းတစ်ခုပါပဲ
(ငှက်ကလေးများ အော်မြည်သံ)